**ПОКАЯННЫЙ ВЕЛИКИЙ КАНОН**

СВЯТОГО АНДРЕЯКРИТСКОГО (русский славянизированный текст преосвященного Ионафана (Елецких), архиепископа Херсонcкого и Таврического)

**ПОНЕДЕЛЬНИК ПЕРВОЙ СЕДМИЦЫ ВЕЛИКОГО ПОСТА**

Песнь 1, глас 6
Ирмос: Помо́щник и Покрови́тель бы́сть мне́ во спасе́ние; се́й мо́й Бо́г, и просла́влю Его́, Бо́г отца́ моего́, и вознесу́ Его́, сла́вно бо просла́вися. Исх.15:1-2.

**Помилуй мя, Боже, помилуй мя.**

Отку́ду начну́ пла́кати, зря́ще дея́ния безу́мной мое́й жи́зни? Ко́е нача́ло ны́не положу́, Христе́, рыда́нию сему? Но Ты, я́ко милосе́рдый, пода́й мне́ прегреше́ний оставле́ние? 1)

**Помилуй мя, Боже, помилуй мя.**

Прииди же́, окая́нная душе́, со пло́тию твое́ю и Созда́телю все́х испове́ждься, и отступи́ от пре́жняго безу́мия, и принеси́ ты́ Бо́гу сле́зы покая́ния.

**Помилуй мя, Боже, помилуй мя.**

Ада́ма первозда́ннаго преступле́нию подража́вше, отдали́лся аз от Бо́га и отпа́л от благода́ти, лиши́лся ве́чнаго Ца́рствия и ра́достей его́, грехо́в мои́х ра́ди. Быт.3:6-7.

**Помилуй мя, Боже, помилуй мя.**

Увы́ мне́, несча́стная душе́ моя́! Но́ ты и пе́рвой Еве подража́ла, и́бо на пло́д воззре́вше, ты дре́ву необду́манно прикосну́лась и сне́дь без тре́пета вку́сила, и го́речию его испо́лнилась. Быт.3:6.

**Помилуй мя, Боже, помилуй мя.**

Вме́сто Евы пе́рвыя ожила́ во мне́ «Ева мы́сленная» — плотско́й стра́стный по́мысел, ви́дом прия́тный, но по вкуше́нии, го́речию отравля́ющий.

**Помилуй мя, Боже, помилуй мя.**

Ада́м пра́ведным судо́м и́згнан был из Эде́ма, и́бо не испо́лнил и еди́ныя за́поведи Бо́жия. Но́, о Спа́се, ка́ко же а́з пострада́ю, непреста́нно отверга́ющий все́ Твои́ животво́рныя глаго́лы?

**Слава:** О Превы́сшая Тро́ице, во еди́нстве Ли́ц почита́емая! Сними́ с мене́ тя́жкое бре́мя грехо́вное и, я́ко милосе́рдая, да́руй ми́ сле́зы умиле́ния.

**И ныне:** О Богоро́дице, наде́ждо и предста́тельство все́х, Тя́ воспева́ющих! Сними́ с мене́ тя́жкое бре́мя грехо́вное и, я́ко Влады́чица чи́стая, ка́ющагося, приими́ мя́.

Песнь 2
Ирмос: Вонми́, не́бо, и возглаго́лю, и воспою́ Христа́, от Де́вы пло́тию прише́дшаго.

**Помилуй мя, Боже, помилуй мя.**

Вонми́, не́бо, мои́м воздыха́ниям, и ты́, о зе́мле, услы́ши мой покая́нный и прославля́ющий Бо́га гла́с.

**Помилуй мя, Боже, помилуй мя.**

Воззри́ на мя́ ми́лостивым Твои́м о́ком, Бо́же, и приими́, Спа́се, мое́ серде́чное испове́дание.

**Помилуй мя, Боже, помилуй мя.**

Согреши́л аз бо́лее ины́х челове́к, еди́н аз та́ко согреши́л Тебе́. Но́, о Спа́се и Бо́же, поми́луй созда́ние Твое́.

**Помилуй мя, Боже, помилуй мя.**

Любостра́стием омрачи́л аз красоту́ души́ моея́ и у́м мо́й ве́сь им оскверни́л.

**Помилуй мя, Боже, помилуй мя.**

Бу́ря зла́ обступи́ла мя́, но Ты́ мне́, Спа́се, я́ко Петру́, ру́ку пода́й. Мф.14:31.

**Помилуй мя, Боже, помилуй мя.**

Оскверни́л аз пло́ти моея одея́ние и поме́рк во мне́, Спа́се, о́браз Тво́й и подо́бие.

**Помилуй мя, Боже, помилуй мя.**

В мы́сленных о́бразах предста́вил аз безви́дныя скверны́я стра́сти и си́м оскверни́л целому́дренную ума́ красоту́.

**Помилуй мя, Боже, помилуй мя.**

Разодра́л аз ны́не мою́ пе́рвую оде́жду, изнача́ла истка́нную мне́ Творцо́м мои́м, и посему́ лежу́ наги́м.

**Помилуй мя, Боже, помилуй мя.**

Оде́лся а́з в раздра́нную ри́зу, сотка́нную из кова́рных сове́тов зми́я, и сего́ стыжу́ся. Быт.3:21.

**Помилуй мя, Боже, помилуй мя.**

Сле́зы, я́ко блудни́ца аз пролива́ю: поми́луй мя́, Спа́се, по ми́лости Твоей. Лк.7:38.

**Помилуй мя, Боже, помилуй мя.**

Воззре́л а́з на лука́вую красоту́ и умо́м помрачи́лся, и па́л ни́зко, и сего́ стыжу́ся.

**Помилуй мя, Боже, помилуй мя.**

Паха́ли на хребте́ мое́м все́ бе́сы — началовожди́ страсте́й, проводя́ще на мне́ бо́розды беззако́ний. Пс.128:3.

**Слава:** Тебе́, Еди́наго в трие́х Ли́цах, Бо́га всех воспева́ю, Отца́ и Сы́на, и Ду́ха Свята́го.

**И ныне:** Пречи́стая Богоро́дице Де́во, еди́нственная, все́ми воспева́емая! Моли́ усе́рдно спасти́ся всем нам.

Песнь 3
Ирмос: На недви́жимом, Христе́, ка́мени за́поведей Твои́х утверди́ мое́ помышле́ние.

**Помилуй мя, Боже, помилуй мя.**

Небе́сным о́гненным дожде́м не́когда зе́млю содо́мскую Госпо́дь попали́л. Быт.19:24.

**Помилуй мя, Боже, помилуй мя.**

В го́рной стране́ спаса́йся, душе́, я́ко пра́ведный Ло́т, и соверши́ сво́й восхо́д в духо́вный Сиго́р. Быт.19:22-23.

**Помилуй мя, Боже, помилуй мя.**

Беги́, душе́, от страсте́й, беги́ от содо́мского воспламене́ния, беги́, да не истреби́т тя́ боже́ственный о́гнь.

**Помилуй мя, Боже, помилуй мя.**

Согреши́л аз пре́д Тобою́, Христе́, согреши́л па́че все́х ины́х, но не оста́ви мя́.

**Помилуй мя, Боже, помилуй мя.**

О Христе́, па́стырю до́брый, отыщи́ мя́, а́гнца, и не оста́ви мя, заблу́дшаго. Ин.10:11-14.

**Помилуй мя, Боже, помилуй мя.**

К Тебе стремлю́ся, Иису́се, и́бо Ты́ —Созда́тель мо́й и в Тебе́, Спа́се, мое́ оправда́ние.

**Помилуй мя, Боже, помилуй мя.**

Тебе́, Спа́се, испове́даюся: согреши́л, согреши́л Тебе́. Но от грехо́в изба́ви мя́ и, я́ко милосе́рдый, прости́ мя́.

**Слава:** О Бо́же, Тро́ице еди́ная! Спаси́ нас от заблужде́ний диа́вольских, от все́х его́ искуше́ний и наси́лий.

**И ныне:** Ра́дуйся Ло́но, Бо́га прие́мшее; ра́дуйся Престо́ле Госпо́день; ра́дуйся Ма́терь жи́зни на́шей.

Песнь 4
Ирмос: Услы́ша проро́к прише́ствие Твое́, Го́споди, и убоя́ся, я́ко хо́щеши от Де́вы роди́тися и челове́ком яви́тися, и глаго́лаше: услы́шах слу́х Тво́й и убоя́хся; сла́ва си́ле Твое́й, Го́споди.

**Помилуй мя, Боже, помилуй мя.**

О Правосу́де! Творе́ние Твое́ не забу́ди и созда́ние Твое́ не оста́ви, хотя́ и согреши́л а́з, и бо́лее ины́х согреши́л. Ибо Ты́, все́х Госпо́дь, имее́ши вла́сть проща́ти грехи́. Мф.9:6. Мк.2:10.

**Помилуй мя, Боже, помилуй мя.**

Бли́зится кончи́на, душе́, бли́зится, но ты не ду́маеши о се́м и не гото́вишися. Возста́ни, и́бо бли́з у двере́й Судия́ тво́й стои́т, и, я́ко со́н, вре́мя твое́ бежи́т и, я́ко цвет, житие́ оцвета́ет, почто́ же су́етно мяте́шися? Мф.24:33. Мк.13:29. Лк.21:31.

**Помилуй мя, Боже, помилуй мя.**

Пробуди́сь, душе́ моя́, и помы́сли о соде́янных тобо́ю дея́ниях, взгляни́ на ни́х и изле́й все́ ка́пли сле́з тво́их, и без боя́зни откро́й дела́ и помышле́ния Христу́, и пре́д Ни́м оправда́йся.

**Помилуй мя, Боже, помилуй мя.**

Не́сть в житии́ мое́м грехо́в и злы́х дея́ний, ко́ими аз, Спа́се, не согреши́л пре́д Тобо́ю, и́бо умо́м и сло́вом, и своево́лием, и наме́рениями, и мы́слями, и дела́ми аз бо́лее ины́х согреши́л.

**Помилуй мя, Боже, помилуй мя.**

Сего́ ра́ди и осужде́н, сего́ ра́ди и обвине́н а́з, окая́нный, обличи́тельницею неотсту́пною — со́вестию свое́ю. Но, о Судие́, Искупи́телю мо́й и Всеве́дче, пощади́, защити́ и спаси́ мя́, раба́ Твоего́.

**Помилуй мя, Боже, помилуй мя.**

Ле́стница, явле́нная в дре́вности вели́кому патриа́рху Иа́кову, указу́ет тебе́, душе́ моя́, на пу́ть восхожде́ния ступе́нями доброде́телей и богомы́слия. Посему́ достига́й доброде́телей и в му́дром созерца́нии обнови́сь. Быт.28:12.

**Помилуй мя, Боже, помилуй мя.**

Дневны́й зно́й и нощно́й хла́д терпе́л пра́отец Иа́ков, вседне́вно стада́ пася́ще и приумножа́юще, дабы́ и сво́й уде́л умно́жити, и сочета́тися дву́м жена́м. Быт.30:31, 30:40.

**Помилуй мя, Боже, помилуй мя.**

Сло́вно две́ жены́, предстоя́т тебе́, душе́ моя́, созида́ние — “Ли́я многоча́дная” и богопозна́ние — “Рахи́ль, трудо́м обрете́нная”. По́мни же, душе́: ни созида́ние, ни богопозна́ние без уси́лий и вели́ких трудо́в не приду́т к тебе́.

**Слава:** О Еди́ное, Существо́м неразде́льное и неслия́нное в Ли́цех Божество́ — Свята́я Тро́ица соца́рственная и сопресто́льная! Тебя́ прославля́ю и Тебе́ воспева́ю пе́снь вели́чественную, в Ми́ре Го́рнем трикра́тно а́нгелами воспева́емую. Ис.6:1-3.

**И ныне:** О Богоро́дице, Ты непоро́чно родила́ еси́ и в де́вственности непреста́нно пребыла́ еси́! Рожде́нный Тобо́ю творе́ния обновля́ет естество́ и посему́ рожда́ет де́вственное чре́во. Ибо, что́ пожела́ет Бо́г, та́м покоря́ются зако́ны естества́, и си́лен Он твори́ти то́, что соизво́лит.

Песнь 5
Ирмос: От но́щи у́тренююща, Человеколю́бче, просвети́, молю́ся, и наста́ви и мене́ на повеле́ния Твоя́, и научи́ мя, Спа́се, твори́ти во́лю Твою́. Пс.62:2, 118:45.

**Помилуй мя, Боже, помилуй мя.**

Посреде́ нощи́ прошло́ мое́ житие́, ибо мра́к греха́ оку́тал мя́ тьмо́ю непроходи́мою. Но, о Спа́се мо́й, сы́ном ве́чнаго дня́ соде́лай мя́. Еф.5:8.

**Помилуй мя, Боже, помилуй мя.**

Руви́му сле́дующе, сотвори́л а́з, окая́нный, преступле́ние пре́д Вы́шним Бо́гом, и́бо оскверни́л ло́же мое́, я́ко и Руви́м, ло́же отца́ своего́. Быт.35:22, 49:3-4.

**Помилуй мя, Боже, помилуй мя.**

Испове́дуюся Тебе́, Христе́ Царю́: согреши́л, согреши́л а́з, подо́бно бра́тьям Ио́сифа, и́бо про́дал греху́ сво́й пло́д чистоты́ и целому́дрия. Быт.37:28.

**Помилуй мя, Боже, помилуй мя.**

В проо́браз Госпо́день свя́зан бы́л сро́дниками прекра́сный Ио́сиф и о́н, Бо́гом возлю́бленный, про́дан бы́л в нево́лю. Ты́ же, душе́, сама́ себе́ продала́ в грехо́вное ра́бство.

**Помилуй мя, Боже, помилуй мя.**

О несча́стная, неразу́мная душе́! Подража́й му́дрости пра́веднаго и целому́дреннаго Ио́сифа и не оскверня́йся безу́мными жела́ниями, непреста́нно беззако́нствующе.

**Помилуй мя, Боже, помилуй мя.**

В ро́ве не́когда пребыва́л Ио́сиф в подо́бие Твоего́ погребе́ния и воскресе́ния, Влады́ко Го́споди! Аз же принесу́ ли Тебе́ в да́р мое́ боже́ственное подо́бие?

**Слава:** Тебя́, Еди́наго Бо́га сла́вим: Свя́т, Свя́т, Свя́т Оте́ц и Сы́н, и Ду́х, несоста́вная проста́я еди́ная Су́щность, Тро́ица, Ко́ей все́ поклоня́ются!

**И ныне:** О целому́дренная и непозна́вшая му́жа Ма́терь-Де́во! Из Тебе́ Бо́г, времена́ сотвори́вший, обле́кся в мою́ пло́ть, соедини́вше с Собо́ю челове́ческое естество́.

Песнь 6
Ирмос: Возопи́х все́м се́рдцем мои́м к ще́дрому Бо́гу, и услы́ша мя́ от а́да преиспо́дняго, и возведе́ от тли́ живо́т мо́й.

**Помилуй мя, Боже, помилуй мя.**

О Спа́се! Тебе́ приношу́ сле́зы оче́й мои́х и воздыха́ние из глубины́ души́, все́м се́рдцем взыва́юще: Бо́же, согреши́л пре́д Тобо́ю, очи́сти мя́.

**Помилуй мя, Боже, помилуй мя.**

Яко Дафа́н и Авиро́н уклони́лася еси́ ты, душе́ моя́, от Го́спода твоего́. Но, дабы́ не поглоти́ла тя про́пасть земна́я, воззови́ к Нему́, я́ко из а́да преиспо́дняго, поми́луй мя́. Чис.16:32.

**Помилуй мя, Боже, помилуй мя.**

Свирепе́юще от страсте́й, я́ко бу́йная тели́ца, ты, душе́ моя́, уподо́билася непоко́рному коле́ну Ефре́мову. Но, возвыша́юще у́м моли́твою и Бо́га созерца́нием, ты спасе́ши жи́знь твою́ от грехо́в, я́ко се́рна от та́йных сете́й. Иер.31:18; Ос.10:11.

**Помилуй мя, Боже, помилуй мя.**

Рука́ Моисе́я, от прока́зы исцеле́нная, да уве́рит тя́, душе́, я́ко Бо́гу возмо́жно и твое́ прокаже́нное житие́ убели́ти и очи́стити. Посему́, не преда́йся отча́янию, да́же и бу́дучи больна́ прока́зою греха́. Исх.4:6-7.

**Слава:** Та́ко возгла́шает на́м Оте́ц, Сы́н и Боже́ственный Ду́х: Аз е́смь Тро́ица несоста́вная — проста́я, неразде́льная, в Ли́цах неслия́нная, Аз е́смь Еди́нство, естество́м соедине́нное.

**И ныне:** О Богоро́дице, из не́др Твои́х Ты Бо́га родила́, восприя́вшаго на́ш о́браз. Его́ же моли́, я́ко все́х Творца́, да моли́твами Твои́ми оправда́емся.

**Го́споди, поми́луй (трижды).**
**Сла́ва Отцу́ и Сы́ну и Свято́му Ду́ху.**
**И ны́не, и при́сно, и во ве́ки веко́в. Ами́нь.**

Кондак, глас 6
Душе́, душе́ моя́! Возста́ни, что спи́ши? Коне́ц приближа́ется и тебе́ ли не встрево́житься? Воспряни́ ны́не, да пощади́т тя Христо́с Бо́г, Ко́ий повсю́ду есть и ми́р Собо́ю наполня́ет.

Песнь 7
Ирмос: Согреши́хом, беззако́нновахом, непра́вдовахом пред Тобо́ю, ниже́ соблюдо́хом, ниже́ сотвори́хом, я́коже запове́дал е́си на́м; но не преда́ждь нас до конца́, отце́в Боже. Дан.9:5-6.

**Помилуй мя, Боже, помилуй мя.**

С рожде́ния перворо́дный гре́х унасле́довавше и за́поведь Твою́ отве́ргнувше, согреша́л аз и безчи́нствовал, прибавля́юще но́вые я́звы ко ста́рым ра́нам мои́м. Но Ты, милосе́рдный Бо́же на́ших отцо́в, Са́м поми́луй мя́.

**Помилуй мя, Боже, помилуй мя.**

Та́йны се́рдца моего́ откры́л аз Тебе́, Судии́ моему́. Воззри́ на смире́ние мое́, воззри́ на ско́рбь мою́, внемли́ ны́не покая́нию моему́ и Ты́, милосе́рдный Бо́же на́ших отцо́в, Са́м поми́луй мя́. Пс.37:19, 24:18, 34:23.

**Помилуй мя, Боже, помилуй мя.**

Сау́л усе́рдно иска́л уте́рянных осли́ц отца́ своего́, но то́тчас бро́сил их, егда́ пришла́ ве́сть о вступле́нии ему́ на ца́рство. Внемли́ же ты сему́, душе́, и преста́ни иска́ть стада́ страсте́й, ра́ди Ца́рствия Христо́ва. 1 Цар.9:1-27, 10:1.

**Помилуй мя, Боже, помилуй мя.**

Дави́д пра́отцем бы́л, но и он не́когда тя́жко согреши́л, и́бо ра́нен бы́л стрело́ю прелюбодея́ния и сраже́н копие́м у́мысла та́йного уби́йства. Но ты́, душе́, поражена́ бо́льшими неду́гами и ра́нами от мно́жества стре́л та́йных твои́х дел и жела́ний. 2 Цар.11:14-15.

**Помилуй мя, Боже, помилуй мя.**

Дави́д пои́стине соверши́л два́ беззако́ния, и́бо к уби́йству присоедини́л прелюбодея́ние, одна́ко, не ме́для прине́с и и́скреннее покая́ние. Ты́ же, душе́, соверши́вше ужа́снейшие грехи́, не ка́ешися пре́д Бо́гом.

**Помилуй мя, Боже, помилуй мя.**

Дави́д, сло́вно живопи́сец, начерта́л не́когда пе́снь, во обличе́ние соверше́нных и́м злодея́ний, взыва́юще: «Поми́луй мя́, и́бо пре́д Тобо́ю, Еди́ным Бо́гом все́х, согреши́л и Ты́ Са́м мя́ очи́сти». Пс.50.

**Слава:** Воспева́емая на́ми Тро́ица е́сть несоста́вная — проста́я, неразде́льная, Единосу́щная, естество́м Еди́ная. Она́ е́сть Три́ Све́та и Еди́ный Све́т, Трисвята́я и Единосвята́я. Сего́ ра́ди воспо́й, душе́ моя́, Тро́ицу — Бо́га все́х, яко Еди́ную Жи́знь и, вме́сте, Трижи́зненную.

**И ныне:** Воспева́ем Тя́, благословля́ем и поклоня́емся Тебе́, Богороди́тельнице, и́бо Еди́наго от Неразде́льныя Тро́ицы родила́ еси́ — Христа́ Бо́га на́шего, и живу́щим на земле́ яви́ла Небе́сное.

Песнь 8
Ирмос: Его́же во́инства небе́сная сла́вят, и трепе́щут Херуви́ми и Серафи́ми, вся́ко дыха́ние и тва́рь, по́йте, благослови́те и превозноси́те во вся́ ве́ки.

**Помилуй мя, Боже, помилуй мя.**

Поми́луй мя́, гре́шнаго, Спа́се, и у́м напра́ви ко исправле́нию, и приими́, мя, ка́ющагося, и ми́лостиво гла́су моему́ вонми́: согреши́л пред Тобо́ю, беззако́ние сотвори́л, но спаси́ и поми́луй мя́.

**Помилуй мя, Боже, помилуй мя.**

Не́когда Илия́-возни́ца за доброде́тельное житие́ на колесни́це возне́сся от земли́ превы́ше небе́с. Но, о душе́, и ты помышля́й о таково́м восхожде́нии. 4 Цар.2:11.

**Помилуй мя, Боже, помилуй мя.**

Не́когда Елисе́й прия́л ма́нтию Илии́ и с не́ю вели́кую благода́ть от Го́спода. Но ты́, душе́, не сподо́билась да́ра отсече́ния грехо́в за твою́ неуме́ренность. 4 Цар.2:9, 2:12-13.

**Помилуй мя, Боже, помилуй мя.**

Не́когда Елисе́й ма́нтиею Илии́ раздели́л попола́м тече́ние Иорда́на. Но ты́, душе́ моя́, не обрела́ да́ра отсече́ния грехо́в за твою́ неуме́ренность. 4 Цар.2:14.

**Помилуй мя, Боже, помилуй мя.**

Не́когда до́брая сонамитя́нка угости́ла пра́веднаго Елисе́я. Но ты́, душе́, не ввела́ в до́м тво́й ни стра́нника, ни прише́льца, посему́ сама́ возрыда́ешь, егда́ изве́ргнута бу́деши из Бра́чнаго Черто́га. 4 Цар.4:8.

**Помилуй мя, Боже, помилуй мя.**

О нераска́янная душе́! Ты непреста́нно подража́ла скупо́му нра́ву Гиези́еву. Но, а́ще и в ста́рости, сребролю́бие его́ отве́ргни и оста́вь все́ его́ злодея́ния, и та́ко избеги́ огня́ гее́нскаго. 4 Цар.5:20-27.

**Слава:** Безнача́льный Отче, Сы́не собезнача́льный, Уте́шителю благи́й — Ду́ше пра́вый! О Роди́телю Сло́ва Бо́жия! О Сло́во Отца́ безнача́льнаго! И Ты́, о Душе́ живы́й и созида́ющий! Тро́ице еди́ная, поми́луй мя́!

**И ныне:** Сло́вно пурпу́рная тка́нь вы́ткана во чре́ве Твое́м, Пречи́стая, духо́вная багряни́ца — Пло́ть Емману́ила. Посему́ и́стинною Богоро́дицею Тебя́ имену́ем.

Песнь 9
Ирмос: Безсе́меннаго зача́тия рождество́ несказа́нное, Ма́тере безму́жныя нетле́нен Пло́д; Бо́жие бо рожде́ние обновля́ет естества́; те́мже Тя́ вси́ ро́ди, я́ко Богоневе́стную Ма́терь правосла́вно велича́ем.

**Помилуй мя, Боже, помилуй мя.**

Ум мо́й стру́пьями покры́лся, те́ло облени́лось и ду́х неду́гует, Сло́во Бо́жие во мне́ уга́сло, житие́ мое́ омертве́ло и кончи́на моя́ уже́ при́ дверя́х. Что же ты сде́лаеши, нераска́янная душе́, егда́ прии́дет Судия́ иссле́довати дела́ твоя́?

**Помилуй мя, Боже, помилуй мя.**

Сказа́ния Моисе́я о первобытии́ ми́ра и ины́е указа́ния Писа́ния приве́л аз тебе́, душе́ моя́, повеству́юще о пра́ведных и о непра́ведных. Но ты́, увы́, согреши́ла пре́д Бо́гом, и́бо подража́ла не пе́рвым, но после́дним.

**Помилуй мя, Боже, помилуй мя.**

Ты все́м Писа́нием пренебрегла́, душе́ моя́, уга́с в тебе́, яко свеща́, Зако́н Бо́жий, преста́ла ты жи́ти по Ева́нгелию, безси́льно в тебе́ ста́ло и проро́чество, и сло́во пра́ведника, и я́звы твои́ умно́жились бе́з Врача́ исцеля́ющаго.

**Помилуй мя, Боже, помилуй мя.**

Ины́е о́бразы Писа́ния приведу́ тебе́, душе́, да наста́вят они́ тебя́ смире́нию. Ты пра́ведным подража́й и от гре́шников беги́, моли́твами и посто́м, и по́мыслами чи́стыми Христа́ уми́лостиви.

**Помилуй мя, Боже, помилуй мя.**

Христо́с вочелове́чился и призва́л к пока́янию блудни́ц и разбо́йников. Пока́йся же и ты́, душе́ моя́, и́бо откры́та и тебе́ две́рь в Ца́рствие и, ра́нее тебя́, спеша́т туда́ пока́явшиеся фарисе́и, мы́тари и прелюбоде́и. Мф.11:12, 21:31. Лк.16:16.

**Помилуй мя, Боже, помилуй мя.**

Христо́с вочелове́чением пло́тию мне́ приобщи́лся и естество́м челове́ческим доброво́льно вся испыта́л, кро́ме греха́, пока́зывающе мне́ о́браз смире́ния.

**Помилуй мя, Боже, помилуй мя.**

Христо́с волхво́в спа́с и пасту́хов созва́л, мно́жество младе́нцев венцо́в му́ченичества удосто́ил, старе́йшин и ста́рых вдови́ц почти́л, но ты́, душе́, увы́, не после́довала ни дела́м их, ни жи́зни. Го́ре же тебе́, егда́ предста́неши на Су́д. Мф.2:1, 2:16. Лк.2:4-8, 2:25-26.

**Помилуй мя, Боже, помилуй мя.**

Пости́лся Госпо́дь в пусты́не со́рок дне́й и гла́д челове́ческий испыта́л. Не убо́йся, душе́, искуше́ний врага́, но отрази́ их от ног твои́х моли́твою и посто́м. Исх.34:28. Мф.4:2. Лк.4:2. Мк.1:1.

**Слава:** Отца́ просла́вим, Сы́на превознесе́м, Боже́ственному Ду́ху ве́рно поклони́мся — Тро́ице неразде́льной, еди́ной по существу́, я́ко еди́ному Све́ту и я́ко трои́м Све́там, я́ко еди́ней Жи́зни и трои́м Жи́знем — Тро́ице животворя́щей и освяща́ющей вселе́нную.

**И ныне:** О Богоро́дице Пречи́стая! Храни́ Тво́й гра́д, и́бо к Тебе́ он с ве́рою прибега́ет, Тобо́ю укрепля́ется, Тобо́ю всегда́ побежда́ет, Тобо́ю беду́ превозмога́ет, Тобо́ю враго́в пленя́ет, Тобо́ю избавля́ется от вся́ких притесне́ний!

**Преподобне отче Андрее, моли Бога о нас.**

О Андре́е честны́й, о́тче преблаже́ннейший, па́стырю Кри́тский! Всегда́ моли́ся о воспева́ющих тя́, да изба́вятся от гне́ва и скорбе́й, и от ра́н прегре́шений тя́жких, с ве́рою чту́щия па́мять твою́.